John C. Breckinridge
<s>Džon Kabel Brekinridž (; Leksington, 16. januar 1821 — Leksington, 17. maj 1875) je bio američki pravnik i političar.</s><s>Služio je u Predstavničkom domu i u Senatu kao senator iz Kentakija, i bio je 14. potpredsednik Sjedinjenih Država u periodu od 1857. do 1861. godine.</s><s>U trenutku inauguracije je imao 36 godina i još uvek je najmlađa osoba koja je služila na toj poziciji.</s>

<s>Na izborima 1860. je učestvovao kao jedan od dvojice kandidata podeljene Demokratske stranke, predstavljajući južne demokrate.</s><s>Brekinridž je bio treći po broju osvojenih glasova, za pobednika Abrahama Linkolna, republikanca, i Stivena Daglasa, severnjačkog demokrate, ali je bio drugi po broju glasova u Kolegijumu izbornika.</s>

<s>Nakon izbijanja Građanskog rata u Sjedinjenim Državama, služio je u Vojsci Konfederativnih Američkih Država kao general i komandir južnjačkih snaga pre Opsade Port Hadsona 1863. u Luizijani i mladih kadeta Vojnog instituta Virdžinije 1864 za vreme Bitke za Nju Market u Virdžiniji.</s><s>Takođe je služio i kao peti i poslednji ministar rata Konfederacije.</s>

<s>Predratni period 
Džon K. Brekinridž je izabran za potpredsednika 1856. godine, uz demokratskog predsednika Džejmsa Bjukenana.</s><s>Na izborima 1860. se kandidovao za predsednika ispred južnjačke frakcije podeljene Demokratske stranke.</s><s>Imao je podršku aktuelnog predsednika, i nastupio je sa prorobovlasničkom političkom platformom.</s><s>Po broju glasova je bio treći sa 18,1%, ali je po broju glasova u Elektorskom koledžu bio drugi, osvojivši države na „dubokom jugu“, kao i granične države Merilend i Delaver.</s>

<s>Poražen je na predsedničkim izborima, ali je iste godine izabran u Senat kao predstavnik Kentakija.</s>

<s>Uprkos secesiji južnjačkih država i osnivanju Konfederativnih Američkih Država, Brekinridž je ostao u Senatu sve dok nije izbačen rezolucijom donetom 4. decembra 1861. zbog podrške južnjacima; deset južnjačkih senatora je izbačeno ranije iste godine.</s><s>U strahu od hapšenja je prebegao u Konfederaciju.</s>

<s>Građanski rat 
Brekinridž je stupio u Vojsku Konfederacije kao brigadni general, a uskoro je postao general-major.</s><s>U početku je komandovao 1. brigadom Kentakija, koja je imala nadimak „Brigada siročića“, jer su njeni pripadnici osećali da su ostali bez svoje države, Kentakija, koja je ostala verna Uniji.</s>

<s>Početkom 1865.</s><s>Brekinridž je postavljen za sekretara rata Konfederacije, što je dužnost koju je obavljao do kraja rata.</s><s>Brekinridž je uvideo da je dalji otpor Konfederacije uzaludan, i trudio se da postavi temelje časne predaje, još u vreme kada se predsednik Konfederacije, Džeferson Dejvis oštro zalagao za nastavak borbe.</s>

<s>Tokom haosa koji je nastao tokom pada Ričmonda početkom aprila 1865, Brekinridž se postarao da vojni i vladin arhiv Konfederacije ne bude uništen već da ga severnjačke snage zarobe netaknutog, čime je omogućio da se ratna dokumenta Konfederacije ostanu na proučavanje istoričarima.</s><s>Brekinridž je krenuo sa Dejvisom tokom bega iz Virdžinije kada je Konfederacija uništena, istovremeno pomažući generalu Džozefu E. Džonstonu u pregovorima o predaji.</s><s>Brekinridž je nastavio sa pokušajima da ubedi Džefersona Dejvisa da bi dalji otpor samo doveo do novih ljudskih gubitaka, ali je u isto vreme osećao da mu čast nalaže da štiti svog predsednika.</s><s>U konfuziji tokom bekstva, njih dvojica su se na kraju razdvojili.</s>

<s>Literatura 
 
 
 Biografija Džona K. Brekinridža na sajtu Biografskog direktorijuma Kongresa Sjedinjenih Država., Pristupljeno 13. 2. 2008.</s>

<s>Spoljašnje veze</s>

<s>Prevremena umrlica u Njujork tajmsu
 Biographical sketches of Hon.</s><s>John C. Breckinridge, Democratic nominee for president : and General Joseph Lane, Democratic nominee for Vice President</s>

<s>Potpredsjednici SAD
Senatori SAD
Demokratska stranka SAD
Američki generali
Biografije, Američki građanski rat
Konfederativne Američke Države</s>

